โตโยไทยฯยันโต40%ลงธุรกิจใหม่
TTCL มั่นใจปีนี้รายได้โต 40% งัดกลยุทธ์รุกงานต่างประเทศ เล็งใช้เงิน 1,000-2,000 ล้าน ถือหุ้นใน 3 บริษัท
18 ส.ค. 2554

TTCL มั่นใจปีนี้รายได้โต 40% งัดกลยุทธ์รุกงานต่างประเทศ เล็งใช้เงิน 1,000-2,000 ล้าน ถือหุ้นใน 3 บริษัท 
นายสุวิทย์ มโนมัยยานนท์ กรรมการและผู้จัดการฝ่ายขาย บริษัท โตโยไทย คอร์ปอเรชั่น (TTCL) เปิดเผยว่า ปีนี้รายได้จะเติบโตประมาณ 40% จากปีที่ผ่านมา ที่มีรายได้ประมาณ 5,318 ล้านบาท และปีหน้าจะเพิ่มขึ้นถึงระดับ 1 หมื่นล้านบาท
สำหรับผลดำเนินงานงวดไตรมาส 2 ปีนี้จะประกาศสัปดาห์หน้า ซึ่งเติบโตจากงวดเดียวกันของปีก่อน และจะจ่ายเงินปันผลกลางปีให้กับผู้ถือหุ้นใกล้เคียงกับงวดปีก่อนด้วย
ทั้งนี้ สาเหตุที่รายได้เติบโตมากเป็นผลจากการออกไปรับงานต่างประเทศที่มีอัตรากำไรหรือมาร์จินดีกว่างานในประเทศ และในครึ่งปีหลังมีงานในมือที่เข้าประมูล 7 หมื่นล้านบาท แบ่งเป็นงานต่างประเทศ 3.95 หมื่นล้านบาท และงานในประเทศ 3 หมื่นล้านบาท ซึ่งหากได้งาน 1 ใน 3 ที่ยื่นไว้ จะทำให้งานต่างประเทศเพิ่มเป็นสัดส่วน 30% จาก 10% เมื่อปี 2553 และจะมากขึ้นจากการลงทุนในพม่ากับโครงการทวาย 
นอกจากนี้ บริษัทจะเข้าลงทุนในธุรกิจพลังงานและปิโตรเคมี ขณะนี้เจรจาอยู่ 3 ราย จะใช้เงินลงทุน 1,000-2,000 ล้านบาท เพื่อกระจายความเสี่ยง m